** **ОБЩИНСКИ СЪВЕТ - ГРАД РУДОЗЕМ, ОБЛАСТ СМОЛЯН**

**тел: 0306/99199; факс: 0306/99141; e-mail:** [**obsrud@abv.bg**](mailto:obsrud@abv.bg)**;**

**П Р О Т О К О Л № 30**

На 26.06.2025 г. в залата на Общинския съвет - Рудозем се състоя тридесетото редовно заседание на Общински съвет - Рудозем.

Заседанието бе открито от Председателя на Общински съвет – инж. Венцислав Пехливанов: „Уважаеми дами и господа общински съветници, уважаеми г-н заместник кмет на Община Рудозем, по присъствен списък имаме – десет присъстващи. Отсъстват Диан Малеков, който ни е информирал, че е в отпуск. Инж. Филизов, който е в болничен. И имаме ситуация която, за която е възможно и да не знаете.

Имаме заявление от д-р Инджов за напускане на Общински съвет. И има решение на Общинската избирателна комисия за прекратяване на неговите правомощия. Кворум имаме за откриване на днешната сесия. Десет присъстващи.

Ето защо на основание чл. 25 от ЗМСМА и чл. 64, 65 ал. 1 от Правилника за организацията и дейността на Общински съвет-Рудозем откривам днешното 30-то редовно заседание.

Преди да преминем към предложенията по дневния ред искам хронологично да Ви зачета как точно се развиха нещата покрай напускането на д-р Инджов.

Подадено е заявление от негово име за напускане с вх. №10 от 13.06.2025 г., вследствие на което има решение на Общинската избирателна комисия №111 от 20.06, с което прекратяват правомощията на д-р Инджов като общински съветник. Съответно има решение за обявяване на избран общински съветник. Удостоверение е издадено с № 31 от 20.06 от същата датата. И на 24.06 има още едно заявление от обявения за избран Вели Паликаров с вх. № 117 , както казах от 24.06 за отказ да бъде общински съветник. След 24.06 няма заседание на общинската избирателна комисия, която да вземе решение по заявлението, което той е депозирал.

Ето защо днес списъчния състав е от 12 души. Предполагам в присъствения списък сте видели, че фигурират 12 имена. Това е чисто хронологично. За да сте запознати има насрочено заседание на Общинската избирателна комисия за утре. Ако успеят да се съберат очакваме тяхното решение, което още на следващата сесия ще Ви информирам какво е то.

Съгласно присъствения списък:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ПРИСЪСТВИЕ |
| 1. | инж. Венцислав Венциславов Пехливанов | ПРИСЪСТВА |
| 2. | Димитър Радославов Мадански | ПРИСЪСТВА |
| 3. | Диан Фиданов Малеков | ОТСЪСТВА |
| 4. | Николина Ангелова Костадинова | ПРИСЪСТВА |
| 5. | Семир Севдалинов Сираков | ПРИСЪСТВА |
| 6. | Александър Еминов Гюров | ПРИСЪСТВА |
| 7. | Хайридин Хайриев Молабрахимов | ПРИСЪСТВА |
| 8. | Денис Минков Кедиков | ПРИСЪСТВА |
| 9. | инж. Радослав Валентинов Филизов | ОТСЪСТВА |
| 10. | Шукри Асанов Халилов | ПРИСЪСТВА |
| 11. | Николай Бисеров Михтарски | ПРИСЪСТВА |
| 12. | инж. Евелин Веселинов Бозов | ПРИСЪСТВА |
|  | | |

Предлагам да пристъпим към дневния ред. Има както преди два дни получихте имейли има предложения за допълване на дневния ред с още три докладни. Изпратени са, нали така, г-жо Хаджиева?

Г-жа Даниела Хаджиева отговори: „Да“

Инж. Пехливанов продължи: „Изпратени са Ви на имейли. Вие сте се запознали. Разгледани са и от комисиите. Това е предложение да бъдат включени в дневния ред като точка 6,7 и 8. Като предполагам, че сте се запознали какви са точно докладните.

Едната става въпрос за заявление за отдаване под наем на шест квадратни метра в село Чепинци за търговски цели и двете следващи докладни, които са съответно седма и осма. Те са идентични. Става въпрос за училищните автобуси, които има заявления от директорите на училищата – на двете училища Елховец и Рудозем, да бъдат безвъзмездно дарени на общината. За да могат да бъдат предприети необходимите действия от съответно бракуване и от каквото прецени общинска администрация.

Заместник кмета поиска думата.

Инж. Пехливанов: „Да! Може ли само така“

Г-н Добромир Шевелиев: „Уважаеми дами и господа общински съветници, по отношение на дневния ред, по желание на вносителя, желае да оттегли докладните по точка първа и точка пета от дневния ред, за да може да се разгледат за следващото заседание. Благодаря Ви!“

Инж. Пехливанов: „Момент! Точка първа и точка пета! Добре! Г-жо Хаджиева, ще Ви помоля да ги изкарате от дневния ред! Оттеглянето на докладни от вносителя не подлежи на гласуване. Така, че просто ги изкарваме и продължаваме по останалия предложен дневен ред. Други предложения? Г-н Михтарски, заповядайте!“

Г-н Михтарски: „Г-н Председател, две процедурни така предложения. Първото е относно оттеглянето на докладната по точка едно. Тъй като вече тази докладна беше така не оттеглена, а беше оставена за разглеждане в следващо заседание, ще помоля да проверите в Правилника за дейността на Общинския съвет дали съществува някакво противоречие по повторно оттегляне на съответната докладна и дали имаме такова право?

И още един въпрос. Тъй като бях отправил едно питане към кмета на Община Рудозем, а както Закона повелява на първото заседание аз трябва да получа отговор във вида, в който съм го получил. Вие имате ли информация? Получавали ли сте така отговор, който да ми бъде предаден или да смятам, че отново Общинска администрация погазва разпоредбите на Закона?“

Инж. Пехливанов: „Благодаря Ви, г-н Михтарски! Аз ще Ви отговоря, понеже на предходната сесия аз предложих за, а не вносителя, да отложим за тази настоящата сесия точката. А понеже вносителя днес отново отсъства от заседанието по обективни причини. Вносителят има право да оттегли докладната, разбира се, той за пръв път я оттегля.

По отношение на втория Ви въпрос, извинявам се, какъв беше втория Ви въпрос?“

Г-н Михтарски: „Дали Ви е предоставен отговор, който Вие трябваше да дадете?“

Инж. Пехливанов: „Изкушавам се да Ви отговоря по начин, по който очаквате да Ви отговоря, но не. Нямам постъпила информация от Общинска администрация след направено запитване до Общинска администрация за такъв отговор. Писмено не представен в деловодството на Общински съвет. Тук е представител на Общинска администрация – заместник кмета. Г-н заместник кмет? Нещо можете ли да отговорите?“

Г-н Шевелиев: „Г-н Михтарски, питането Ви е от седем точки по четири от тях се касае за период 10 години, което е необходимо повече време цялата информация да бъде адекватно и коректно да Ви бъде отговорено по начина, по който желаете и отговаря на истината и на фактите. Само една вметка и като бивш кмет на село Елховец, нали казуса касае село Елховец. Там се касае за междусъседски спор, на който по мое лично мнение няма да доведе до ефекта, който търсите, но все пак на следващата сесия ще Ви бъде отговорено изчерпателно дали има получени писмени такива жалби, сигнали и за двете страни по случая, понеже там касае нали най-вече две фамилии, две семейства. За следващата сесия ще Ви бъде отговорено изчерпателно.

Пак казвам – посочили сте десет годишен период назаде, което касае доста време в доста направления. И по линия на „Бедствия и аварии“ и по линия на жалби към Общинска администрация, и по линия на „Екология“. Там множество проверки сме правили най-вече след сигнали подчертавам. За това, за да сме изчерпателни всичко, което има писмено като сигнали, жалби за следваща сесия ще Ви бъде отговорено.“

Инж. Пехливанов: „Благодаря Ви! Да г-н Михтарски!“

Г-н Михтарски: „Ако позволите само още нещо, г-н председател! Много се извинявам! Само да напомня на Общинска администрация какво определя закона. Не Общинска администрация решава кога да отговори. Когато не може да влезне в законоустановения срок. Разрешение за удължаване на срока се дават от Общински съвет. Така, че надявам се Общински съвет като орган на местното самоуправление да не бъде използван като притурка на общинска администрация. Общински съвет определя политиката и посоката на развитие. Благодаря!“

Инж. Пехливанов: „Благодаря Ви, г-н Михтарски! Колеги, предложение по дневния ред за допълване и изменение? Няма. В такъв случай аз след оттеглянето на двете точки от дневния ред първа и пета. С предложение да бъдат допълнени с новите три, предлагам с вдигане на ръка да подложим дневния ред така предложен с отпадналите точки и на допълнените три. Който е съгласен, моля да гласува с вдигне ръка!

Общ брой общински съветници:12

Присъствали: 10

Гласували: 10

За: 10

Против: 0

Въздържали се: 0

Благодаря Ви, колеги! За протокола „против“ няма, „въздържали се“ няма.

Дневния ред е приет.

Заседанието протече при следния:

***Д Н Е В Е Н   Р Е Д:***

1. *Отдаване под наем на имот – публична общинска собственост /Вх. № 112/13.06.2025 г./*

*Докл.: Кмет на Община Рудозем*

1. *Отдаване под наем на имот – публична общинска собственост /Вх. № 113/13.06.2025 г./*

*Докл.: Кмет на Община Рудозем*

1. *Предоставяне безвъзмездно ползване на част от сграда – частна общинска собственост /Вх. № 111/13.06.2025 г./*

*Докл.: Кмет на Община Рудозем*

1. *Отдаване под наем на част от терен – публична общинска собственост /Вх. №118/24.06.2025 г./*

*Докл.: Кмет на Община Рудозем*

1. *Даване на съгласие за прехвърляне на моторно превозно средство от активите на ОУ „Христо Ботев”, с. Елховец към активите на Община Рудозем.* */Вх. №119/24.06.2025 г./*

*Докл.: Кмет на Община Рудозем*

1. *Даване на съгласие за прехвърляне на моторни превозни средства от активите на СУ „Св. св. Кирил и Методий”, гр. Рудозем към активите на Община Рудозем. /Вх. №120/24.06.2025 г./*

*Докл.: Кмет на Община Рудозем*

Преди да преминем към първа точка от дневния ред. Г-н Шевелиев, прав е г-н Михтарски! Сигурен съм, че Общинска администрация полага максимални усилия просто нека така да не даваме повод за съмнение за това, че Общинска администрация изобщо не е обърнала внимание на питането. Прав е господин Михтарски, а и всички колеги като има такъв момент да не достига времето, просто да ни информирате за това.

**По първа точка от дневния ред**

Инж. Пехливанов: „Преминаваме към първа точка от дневния ред, която е - *Отдаване под наем на имот – публична общинска собственост.*

Предполагам всички сте се запознаели с нея. Наясно сте с докладната. Става въпрос за имот – част от имот, който се намира в Дома на културата на първия етаж. Става въпрос за офиса на банка „Инвестбанк“. В момента има предложение да бъде отдадена под наем, отдадено помещението под наем. Ако разбира се, вземем такова решение за нов период. Имате думата по точката, колеги! Няма. Вносителя? Няма. Предлагам в режим на поименно гласуване да подкрепим проекторешението, а именно да бъде отдадено за нови пет години на търг разбира се помещението:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ГЛАСУВАЛ |
| 1. | инж. Венцислав Венциславов Пехливанов | ЗА |
| 2. | Диан Фиданов Малеков | ЗА |
| 3. | Николина Ангелова Костадинова | ЗА |
| 4. | Семир Севдалинов Сираков | ЗА |
| 5. | Александър Еминов Гюров | ЗА |
| 6. | Хайридин Хайриев Молабрахимов | ЗА |
| 7. | Денис Минков Кедиков | ЗА |
| 8. | Шукри Асанов Халилов | ЗА |
| 9. | Николай Бисеров Михтарски | ЗА |
| 10. | Инж. Евелин Веселинов Бозов | ЗА |

Общ брой общински съветници:12

Присъствали: 10

Гласували: 10

За: 10

Против: 0

Въздържали се: 0

Инж. Пехливанов: „Добре колеги, за протокола с 10„за“, 0 „против“ и 0 „въздържали се“ . Първа точка от дневния ред е приета.

**Р Е Ш Е Н И Е № 251**

***Относно:*** *Отдаване под наем на имот – публична общинска собственост*

Общински съвет - град Рудозем след като разгледа и обсъди Докладна записка № 112/13.06.2025 г., предложена от кмета на Община Рудозем – инж. Недко Фиданов Кулевски и на основание чл. 14 ал.7 от Закона за общинската собственост

След проведено поименно гласуване

**РЕШИ:**

1.Общински съвет – Рудозем взема решение за провеждане на търг за отдаване под наем за срок от 5 /пет/ години на помещение с площ 32 кв. м. на първи етаж от общински недвижим имот – публична общинска собственост, представляващ част от имот с идентификатор 63207.501.168.2 по КК на гр. Рудозем Дом на културата, ул. “България” №13, град Рудозем, построен в УПИ ІІ - 226, кв. 34 по ПУП на града предназначен за банков офис.

2.Възлага на Кмета на общината да проведе процедура за отдаване на имота под наем чрез търг по реда на Глава VІІІ от Наредбата за придобиване, управление и разпореждане с имоти – общинска собственост на Общински съвет – Рудозем при първоначален месечен наем от 283,20 лв. с включен ДДС.

**По втора точка от дневния ред**

Инж. Пехливанов: „Продължаваме към втора точка, която отново е предложение за отдаване под наем разбира се, че на търг отново за срок от пет години в същата сграда. Това е помещението, което се използва за фризьорски салон. Имате думата по докладната колеги. Няма. От вносителя? Няма. Добре! Отново в режим на поименно гласуване. Предлагам да подкрепим проекторешението:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ГЛАСУВАЛ |
| 1. | инж. Венцислав Венциславов Пехливанов | ЗА |
| 2. | Диан Фиданов Малеков | ЗА |
| 3. | Николина Ангелова Костадинова | ЗА |
| 4. | Семир Севдалинов Сираков | ЗА |
| 5. | Александър Еминов Гюров | ЗА |
| 6. | Хайридин Хайриев Молабрахимов | ЗА |
| 7. | Денис Минков Кедиков | ЗА |
| 8. | Шукри Асанов Халилов | ЗА |
| 9. | Николай Бисеров Михтарски | ЗА |
| 10. | Инж. Евелин Веселинов Бозов | ЗА |

Общ брой общински съветници:12

Присъствали: 10

Гласували: 10

За: 10

Против: 0

Въздържали се: 0

Инж. Пехливанов: „Благодаря Ви, колеги. Първа точка от дневния ред е приета с 10 „за“, 0 „против“ и 0 „въздържали се“ .

**Р Е Ш Е Н И Е № 252**

***Относно:*** *Отдаване под наем на имот – публична общинска собственост*

Общински съвет - град Рудозем след като разгледа и обсъди Докладна записка № 113/13.06.2025 г., предложена от кмета на Община Рудозем – инж. Недко Фиданов Кулевски и на основание чл. 14 ал.7 от Закона за общинската собственост

След проведено поименно гласуване

**РЕШИ:**

1. Общински съвет – Рудозем взема решение за провеждане на търг за отдаване под наем за срок от 5 /пет/ години на помещение с площ 10,85 кв. м. на първи етаж от общински недвижим имот – публична общинска собственост, представляващ част от имот с идентификатор 63207.501.168.2 по КК на гр. Рудозем Дом на културата, ул. “България” № 13, град Рудозем, построен в УПИ ІІ - 226, кв. 34 по ПУП на града предназначен за занаятчийски услуги /фризьорски салон/.

2. Възлага на Кмета на общината да проведе процедура за отдаване на имота под наем чрез търг по реда на Глава VІІІ от Наредбата за придобиване, управление и разпореждане с имоти – общинска собственост на Общински съвет – Рудозем при първоначален месечен наем от 43,40 лв. с включен ДДС.

**По трета точка от дневния ред**

Инж. Пехливанов: „Преминаваме към трета точка от дневния ред, която е - *Предоставяне безвъзмездно ползване на част от сграда – частна общинска собственост*

Става въпрос за част от имот. Помещение в сграда на ул. „Васил Априлов“. Това е така нареченото „Възраждане“. Става въпрос за имот, който се ползва от Народно читалище „Възраждане-2013“ година. И тук вносителя предлага да разрешим да му бъде отдадено на Народното читалище това помещение за нови 10 години. И за стопанисване и управление безвъзмездно разбира се. Имате думата по точката колеги. Г-н Михтарски.“

Г-н Михтарски:“Уважаеми г-н председател, уважаеми колеги, както и на ресорната комисия, в която участвам, така и тук ще споделя своето разочарование относно начина, по който се развива културната дейност на територията на общината.

В момента ние трябва да разгледаме една докладна и съответно да одобрим или не едно проектно решение, което за период от 10 години трябва отдадем един терен за използване от едно народно читалище.

Винаги съм апелирал за развитие, както на културната, така и на просветната дейност, но в случай, когато Закона за народните читалища се погазва по такъв безобразен начин, няма как да остана безучастен. За какво става въпрос?

Както и тази година Общинския съвет ние не сме разглеждали никаква годишна програма за развитие на читалищната дейност в общината. Срокът 31 март отдавна изтече. Срок, в който ние съответно трябваше да получим доклад за осъществяваните читалищни дейности. За изпълнение на тази програма, която несъществува. И съответно на първото заседание след 31 март пред нас председателите на съответните народни читалища трябваше да защитят тези свои доклади.

В момента ние получаваме така едно заявление дори написано не в качеството на председател на културна институция, а в лично качество. Заявление, в което аз се запознах преди заседанието на Комисията по образование, култура и т.н. Не е посочено за какво точно този имот ще бъде използван. Разбира се в устни разговори може да това да е пояснено съответно на кмета на общината и т.н.

За мен закона е погазен и в този вариант не мога да подкрепя такова решение. Благодаря!“

Инж. Пехливанов: „Благодаря Ви, г-н Михтарски! Колеги, имате думата! Няма! Вносителя? Добре!

Аз ще направя един малък коментар. Със сигурност има какво да учиме в начина на взаимодействие на институциите на територията на Община Рудозем в това число и културните, и образователните институции. Имаме много какво да учим и така да усъвършенстваме. Разбира се, съгласен съм, че трябва да има ред. Разбира се, съгласен съм, че не трябва да бъдат погазвани законите. Трябва да се спазват правилата от всички нас. Аз в качеството ми на председател на едно от народните читалища в личен план мога да кажа, че в срока, който е установен законово са подадени в Общинска администрация отчетите. Както и изготвените културни календари и т.н. програма за културни дейности. Г-н Михтарски, колегите от останалите читалища са го направили също. Пропуск е, че отчета не е даден пред Общински съвет в Общинска администрация са дадени.

Съгласен съм, че трябва да правим всичко възможно обаче да има някаква културна дейност, защото в тези времена на силен и агресивен комерсиализъм ако и духовната храна отнемем от жителите на Община Рудозем, не знам какво ще остане.

Аз лично ще подкрепя докладната във вида, в който е внесена от вносителя да бъде предоставено на народното читалище, защото заявлението наистина е в лично качество. Не знам – пропуск е на Общинска администрация – да му се обърне внимание, че заявлението трябва да е от институцията.

Но като цяло в проекторешението е изписано, че Общински съвет взема решение да предостави за безвъзмездно ползване на Народно читалище „Възраждане-2013 г.“ гр. Рудозем, а не на заявителя Кито Симеонов. Така, че аз мисля, че първо е по-важно да изпълним със съдържание непотребните празни помещения. Още повече, когато става въпрос пък за използване в Обществена полза. Не мога да не подкрепя това проекторешение, защото знам, че това народно читалище, освен че са дали отчет правят необходимото, така че да има някаква според възможностите, разбира се, финансовите възможности на читалището да реализират някаква читалищна и културна дейност. Апела ми е към всички Вас, колеги, да подкрепим това предложение – това проекторешение и да им дадем на читалището за срок от нови 10 години да развиват културна дейност.

Молбата ми е към Общинска администрация сега най-вероятно някой ще ме апострофира защо се моля на Общинска администрация, ами защото мисля, че трябва да гледаме в една посока всички. Все пак става въпрос за жителите на Община Рудозем. Аз лично ще подкрепя и моя апел е към всеки един от Вас да подкрепим развитието на културната дейност, а ще си вземем бележки всички представители на читалища, че за следващите дейности, които трябва да се свършат, трябва това да бъде направено в цялост, както е записано в закона, а именно да бъдат направени отчетите и т.н. и пред Общински съвет, не само пред Общинска администрация.

Ако няма други колеги да преминем в режим на гласуване – поименно:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ГЛАСУВАЛ |
| 1. | инж. Венцислав Венциславов Пехливанов | ЗА |
| 2. | Диан Фиданов Малеков | ЗА |
| 3. | Николина Ангелова Костадинова | ЗА |
| 4. | Семир Севдалинов Сираков | ЗА |
| 5. | Александър Еминов Гюров | ЗА |
| 6. | Хайридин Хайриев Молабрахимов | ЗА |
| 7. | Денис Минков Кедиков | ЗА |
| 8. | Шукри Асанов Халилов | ЗА |
| 9. | Николай Бисеров Михтарски | ПРОТИВ |
| 10. | Инж. Евелин Веселинов Бозов | ЗА |

Общ брой общински съветници:13

Присъствали: 10

Гласували: 10

За: 9

Против: 1

Въздържали се: 0

Благодаря Ви, колеги, с 9 „за“ , 1 „против“ и 0 „въздържали се“ - трета точка от дневния ред е приета.

Преминаваме към четвърта, която …

Г-н Михтарски: „Г-н председател, ако позволите едно …

Инж. Пехливанов: „Извинявам се! Да! Заповядайте, г-н Михтарски!“

Г-н Михтарски: „Колеги, обяснение на различен вот. Лично аз не подкрепих тази докладна, защото няма как на сляпо да подкрепя дейността, на която и да е институция без да е ясно регламентирана. Когато това стане разбира се, че биха имали моята подкрепа. А относно Общинска администрация, надявам се, че след заливането им от …на „Новото начало“ те коренно ще променят своята работа и наистина ще започнат и те да работят в интерес на хората. Да видим. Благодаря!“

Инж. Пехливанов: „Благодаря Ви, г-н Михтарски! Колегата от дясно на Вас сега очакваме да каже: „Най-доброто предстои!“ Нали така?“

Инж. Бозов: „Паживьом па видим“

**Р Е Ш Е Н И Е № 253**

***Относно:*** *Предоставяне безвъзмездно ползване на част от сграда – частна общинска собственост*

Общински съвет - град Рудозем след като разгледа и обсъди Докладна записка № 111/13.06.2025 г., предложена от кмета на Община Рудозем – инж. Недко Фиданов Кулевски и на основание чл.39, ал.4 от ЗОС и чл.21, ал.1, т.8 от ЗМСМА

След проведено поименно гласуване

**РЕШИ:**

1.Общински съвет взема решение да се предостави за безвъзмездно ползване на Народно читалище ”Възраждане-2013” гр. Рудозем, със седалище и адрес на управление гр. Рудозем, ул.“Васил Априлов“ част от общински имот с идентификатор 63207.506.113.1 по КК на гр. Рудозем с площ 351 м2 с акт за частна общинска собственост № 362/15.10.2014 г

2.Възлага на Кмета на общината да сключи договор за безвъзмездно ползване на имота за срок от 10 години с Народно читалище ”Възраждане-2013” гр. Рудозем

**По четвърта точка от дневния ред**

Инж. Пехливанов: „Преминаваме към четвърта точка от дневния ред, колеги, която е отдаване под наем на част от терен публична общинска собственост. Това е една от новопостъпилите докладни, която допълнихме към дневния ред. Става въпрос за 6 кв.м. на центъра на Чепинци за продажба на плодове и зеленчуци под наем. Имате думата, колеги по точката. Г-н Михтарски!“

Г-н Михтарски: „Аз ще се обърна към вносителя на доклада, тъй като разгледахме и приложената скица, но от тази скица не става ясно точно за коя част от имота става въпрос. И притеснението ми е ние да не създадем някакъв конфликт между дейността, която се развива в този как да кажеме в този обект и дейността, която е в момента и дейността, която възнамерява да се развива от продажбата на плодове и зеленчуци. Така ако погледнете и в самата скица не е точно ясно за кой точно терен 6 кв.м ние даваме съгласие.“

Инж. Пехливанов: „Г-н Михтарски, ако мога да Ви помоля да дойдете тука на място, защото тя не е качена тази докладна понеже е от допълнителните. Става въпрос за това ъгълче 6 кв. м. Тук ги пише. И в момента се ползва за продажба на плодове и зеленчуци. Според мен ако е на търг, чиято е шатрата ще участва най-вероятно на търга. Ако не го спечели да си продаде шатрата. Нали, чисто хипотетично. Ако така се случи, защото то е търг. Ако не може да си я събере и да си я вземе. Други колеги? Няма. Добре! Аз предлагам да подкрепим проекторешението. В режим на поименно гласуване:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ГЛАСУВАЛ |
| 1. | инж. Венцислав Венциславов Пехливанов | ЗА |
| 2. | Диан Фиданов Малеков | ЗА |
| 3. | Николина Ангелова Костадинова | ЗА |
| 4. | Семир Севдалинов Сираков | ЗА |
| 5. | Александър Еминов Гюров | ЗА |
| 6. | Хайридин Хайриев Молабрахимов | ЗА |
| 7. | Денис Минков Кедиков | ЗА |
| 8. | Шукри Асанов Халилов | ЗА |
| 9. | Николай Бисеров Михтарски | ЗА |
| 10. | Инж. Евелин Веселинов Бозов | ЗА |

Общ брой общински съветници:13

Присъствали: 10

Гласували: 10

За: 10

Против: 0

Въздържали се: 0

Инж. Пехливанов: „Благодаря Ви, колеги! С 10 „за“, 0 „против“ и 0 „въздържа ли се“ – четвърта точка от дневния ред е приета.

**Р Е Ш Е Н И Е № 254**

***Относно:*** *Отдаване под наем на част от терен – публична общинска собственост*

Общински съвет - град Рудозем след като разгледа и обсъди Докладна записка № 118/24.06.2025 г., предложена от кмета на Община Рудозем – инж. Недко Фиданов Кулевски и на основание чл.21, ал.1, т.8 от ЗМСМА, във връзка с чл.22 от НРПУРОИ След проведено поименно гласуване

**РЕШИ:**

1.Общински съвет–Рудозем взема решение да се извърши процедура по провеждане на публичен търг с тайно наддаване за отдаване под наем за срок от пет години на част от общински недвижим имот, частна общинска собственост–за поставяне търговски обект за продажба на плодове и зеленчуци с площ 6 м2 попадащ в УПИ І-читалище и търговска дейност, кв.45 по ПУП на с. Чепинци

2.Възлага на Кмета на общината да проведе процедура за отдаване на частта от недвижимия общински имот по т.1 под наем, чрез публичен търг с тайно наддаване по реда на Глава VІ от Наредбата за придобиване, управление и разпореждане с общинско имущество на Общински съвет – Рудозем при минимална тръжна месечна наемна цена в размер на 9,00 лв. (с вкл. ДДС).

3. На основание чл.52, ал.5 т.2 от ЗМСМА определя 30 % от постъпленията от разпоредителната сделка да бъдат използвани за изпълнение на дейности от местно значение в с. Чепинци.

**По пета точка от дневния ред**

Инж. Пехливанов: „Преминаваме към пета точка, която е Даване на съгласие за прехвърляне на моторно превозно средство от активите на ОУ“Христо Ботев“ с. Елховец към активите на Община Рудозем. Предполагам сте се запознали. Има искане от директора на училището в Елховец за прехвърляне безвъзмездно от училището на общината. Имате думата по докладната, колеги. Няма. Добре! В режим на поименно гласуване – предлагам проекторешението да стане решение:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ГЛАСУВАЛ |
| 1. | инж. Венцислав Венциславов Пехливанов | ЗА |
| 2. | Диан Фиданов Малеков | ЗА |
| 3. | Николина Ангелова Костадинова | ЗА |
| 4. | Семир Севдалинов Сираков | ЗА |
| 5. | Александър Еминов Гюров | ЗА |
| 6. | Хайридин Хайриев Молабрахимов | ЗА |
| 7. | Денис Минков Кедиков | ЗА |
| 8. | Шукри Асанов Халилов | ЗА |
| 9. | Николай Бисеров Михтарски | ЗА |
| 10. | Инж. Евелин Веселинов Бозов | ЗА |

Общ брой общински съветници:13

Присъствали: 10

Гласували: 10

За: 10

Против: 0

Въздържали се: 0

Инж. Пехливанов: „Благодаря Ви, колеги! С 10 „за“, 0 „против“ и 0 „въздържали се“ – пета точка от дневния ред е приета

**Р Е Ш Е Н И Е № 255**

***Относно:*** *Даване на съгласие за прехвърляне на моторно превозно средство от активите на ОУ „Христо Ботев”, с. Елховец към активите на Община Рудозем.*

Общински съвет - град Рудозем след като разгледа и обсъди Докладна записка № 119/24.06.2025 г., предложена от кмета на Община Рудозем – инж. Недко Фиданов Кулевски и на основание чл. 21, ал. 1, т. 8 и т. 23 от Закона за местното самоуправление и местната администрация и във връзка с искане от директора на ОУ „Христо Ботев”, с. Елховец – второстепенен разпоредител с бюджет

След проведено поименно гласуване

**РЕШИ:**

1. Дава съгласие за прехвърляне на следното моторно превозно средство от активите на второстепенния разпоредител с бюджет ОУ „Христо Ботев”, с. Елховец, с ЕИК по БУЛСТАТ 000608102, с административен адрес: с. Елховец, общ. Рудозем, обл. Смолян, представлявано от директора Митко Здравков Минчев, към активите на първостепенния разпоредител с бюджет Община Рудозем, с ЕИК по БУЛСТАТ 000615075, с административен адрес: гр. Рудозем, бул. „България” № 15, общ. Рудозем, обл. Смолян, представлявана от кмета инж. Недко Фиданов Кулевски, както следва:

Марка и модел: ИСУЗУ КЛАСИК 27

- Регистрационен №: СМ 2785 СМ

- Номер на рама: NNAMDH1LL02010018

- Година на производство: 2005 г.

- Застрахователна стойност: 6000 лв.

2. Прехвърлянето да се осъществи чрез съставяне на приемо-предавателен протокол между двете страни, въз основа на настоящото решение и последваща заповед на кмета на общината.

3. Възлага на Кмета на Община Рудозем да извърши необходимите действия по регистрация на МПС в КАТ.

**По шеста точка от дневния ред**

Инж. Пехливанов: „Шеста точка е идентична. Тук става въпрос отново за даване на съгласие за прехвърляне на моторни превозни средства – 3 на брой от активите на СУ „Св. Св. Кирил и Методий“ гр. Рудозем към активите на Община Рудозем. Става въпрос за три автобуса. Отново безвъзмездно. Имате думата, колеги. Няма. Предлагам в режим на поименно гласуване да подкрепим това проекторешение:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ГЛАСУВАЛ |
| 1. | инж. Венцислав Венциславов Пехливанов | ЗА |
| 2. | Диан Фиданов Малеков | ЗА |
| 3. | Николина Ангелова Костадинова | ЗА |
| 4. | Семир Севдалинов Сираков | ЗА |
| 5. | Александър Еминов Гюров | ЗА |
| 6. | Хайридин Хайриев Молабрахимов | ЗА |
| 7. | Денис Минков Кедиков | ЗА |
| 8. | Шукри Асанов Халилов | ЗА |
| 9. | Николай Бисеров Михтарски | ЗА |
| 10. | Инж. Евелин Веселинов Бозов | ЗА |

Общ брой общински съветници:13

Присъствали: 10

Гласували: 10

За: 10

Против: 0

Въздържали се: 0

Инж. Пехливанов: „Благодаря Ви, колеги! С 10 „за“, 0 „против“ и 0 „въздържа ли се“ – и шеста последна точка от дневния ред е приета.

**Р Е Ш Е Н И Е № 256**

***Относно:*** *Даване на съгласие за прехвърляне на моторни превозни средства от активите на СУ „Св. св. Кирил и Методий”, гр. Рудозем към активите на Община Рудозем.*

Общински съвет - град Рудозем след като разгледа и обсъди Докладна записка № 105/20.05.2025 г., предложена от кмета на Община Рудозем – инж. Недко Фиданов Кулевски и на основание чл. 21, ал. 1, т. 8 и т. 23 от Закона за местното самоуправление и местната администрация и във връзка с искане от директора на СУ „Св. св. Кирил и Методий”, гр. Рудозем – второстепенен разпоредител с бюджет

След проведено поименно гласуване

**РЕШИ:**

1. Дава съгласие за прехвърляне на следните моторни превозни средства от активите на второстепенния разпоредител с бюджет СУ „Св. св. Кирил и Методий”, гр. Рудозем, с ЕИК по БУЛСТАТ 000608390, с административен адрес: гр. Рудозем, ул. „Хан Аспарух” № 1, общ. Рудозем, обл. Смолян, представлявано от директора Сийка Димитрова Кирякова, към активите на първостепенния разпоредител с бюджет Община Рудозем, с ЕИК по БУЛСТАТ 000615075, с административен адрес: гр. Рудозем, бул. „България” № 15, общ. Рудозем, обл. Смолян, представлявана от кмета инж. Недко Фиданов Кулевски, както следва:

1.1. Марка и модел: ХЮНДАЙ КАУНТИ

- Регистрационен №: СМ 5317 СМ

- Номер на рама: KMJHD17LP7C033684

- Година на производство: 2006 г.

- Застрахователна стойност: 9000 лв.

1.2. Марка и модел: ХЮНДАЙ КАУНТИ

- Регистрационен №: СМ 2784 СМ

- Номер на рама: KMJHD17LP6C028377

- Година на производство: 2005 г.

- Застрахователна стойност: 9000 лв.

1.3. Марка и модел: ОТОЙОЛ М 50.14 СКУЛ БУС

- Регистрационен №: СМ 5341 СМ

- Номер на рама: NMS085A000TU28082

- Година на производство: 2006 г.

- Застрахователна стойност: 9000 лв.

2. Прехвърлянето да се осъществи чрез съставяне на приемо-предавателен протокол между двете страни, въз основа на настоящото решение и последваща заповед на кмета на общината.

3. Възлага на Кмета на Община Рудозем да извърши необходимите действия по регистрация на МПС в КАТ.

Инж. Пехливанов: „Поради изчерпване на дневния ред закривам днешното тридесето редовно заседание. Благодаря Ви! „

**Председател на Об. С: ……………….........**

**/инж. Венцислав Пехливанов/**

**Техн. сътрудник: .………..……...**

**/Даниела Хаджиева/**